
1. VISPĀRĪGĀ INFORMĀCIJA
1.1. Pasūtītājs:

Olaines novada pašvaldība (turpmāk - Pasūtītājs). 
1.1.1. Rekvizīti:

Juridiskā un pasta adrese: Zemgales iela 33, Olaine, Olaines novads, LV – 2114, Latvija 

Reģistrācijas numurs: 90000024332

Banka: AS “Swedbank”

Kods: HABALV22

Konta numurs: LV34HABA0551036014438

Tālruņa numurs: 66954899, 20178620
E-pasta adrese: pasts@olaine.lv
Mājas lapa: www.olaine.lv
1.1.2. Kontaktpersona: Olaines novada pašvaldības iepirkumu vadītāja Irina GUBINA, tālrunis: +371 20454465, e-pasts: iepirkumi@olaine.lv.
1.2. Iepirkumu komisija
Iepirkumu komisija izveidota, pamatojoties uz 2025.gada 30.jūlija grozījumiem Olaines novada domes lēmumā “Par Olaines novada pašvaldības iepirkumu komisijas nolikumu un iepirkumu komisijas izveidošanu” (3.prot., 11.p.) un 2017.gada 22.marta nolikuma Nr. NOL4/2017 “Olaines novada pašvaldības iepirkumu komisijas nolikums” grozījumiem (turpmāk - Komisija).
1.3. Pretendents

Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā (turpmāk - Pretendents), kura ir iesniegusi piedāvājumu iepirkumā ONP 2026/39 “Dienas aprūpes centra un sociālās rehabilitācijas pakalpojumu centra "Kastanis" vējtvera izbūve”. 
1.4. Informācija par iepirkuma priekšmetu
1.4.1. Iepirkuma identifikācijas numurs - ONP 2026/39.
1.4.2. Iepirkuma priekšmeta apraksts: dienas aprūpes centra un sociālās rehabilitācijas pakalpojumu centra "Kastanis" vējtvera izbūve (turpmāk – Darbi), saskaņā ar Tehnisko specifikāciju, Būvniecības dokumentāciju un Nolikuma 6.pielikumu „Līguma projekts”.
1.4.3. CPV kods: 45000000-7 “Celtniecības darbi”. 
1.4.4. Kopējā plānotā līgumcena ir EUR 20 000 (divdesmit tūkstoši euro) bez PVN.
1.4.5. Iepirkuma priekšmets nav sadalīts iepirkuma daļās.
1.4.6. Iepirkumam tiek piemērota Publisko iepirkumu likuma (turpmāk - PIL) 9. pantā noteiktā kārtība. Iepirkuma veikšanas rezultātā paredzēts noslēgt  trīspusējo iepirkuma līgumu.
1.5. Informācijas sniegšana

1.5.1. Jebkura informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/934. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.5.2. Komisija sniedz papildu informāciju triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, ja piegādātājs ir laikus pieprasījis papildu informāciju par iepirkuma Nolikumā iekļautajām prasībām.

1.5.3. Ieinteresētais piegādātājs jautājumu par Nolikuma noteikumiem uzdod rakstiskā veidā, izmantojot Elektronisko iepirkumu sistēmas e-konkursu apakšsistēmu vai adresējot tos Komisijai un nosūtot to elektroniski Nolikuma 1.1.2.punktā minētajai kontaktpersonai.

1.5.4. Komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Elektronisko iepirkumu sistēmas e-konkursu apakšsistēmā.
1.5.5. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta EIS e-konkursu apakšsistēmā.
1.6. Objekta apskate 

1.6.1. Pirms piedāvājuma sagatavošanas, ieinteresētajiem piegādātājiem var tikt paredzēta objekta apskate, iepriekš sazinoties ar Pasūtītāja kontaktpersonu: Olaines novada pašvaldības būvinženieri Sandru Rudzīti (tālr. 20036370).
1.7. Piedāvājumu iesniegšanas vieta, datums, laiks un kārtība

1.7.1. Pretendents var iesniegt:

1.7.2.1. piedāvājumu par visu apjomu;

1.7.2.2. viena piedāvājuma variantu.
1.7.2. Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja publicētajā paziņojumā par līgumu un Elektronisko iepirkumu sistēmas e-konkursu apakšsistēmā.

1.7.3. Piedāvājumi Konkursā ir iesniedzami tikai elektroniski, Valsts digitālās attīstības aģentūras mājaslapas EIS e-konkursu apakšsistēmā
. Ārpus EIS iesniegtie piedāvājumi tiks atzīti par neatbilstošiem Nolikuma prasībām. Pretendentu piedāvājumi, kas saņemti ārpus EIS, netiek atvērti un neatvērti tiek nosūtīti atpakaļ iesniedzējam.

1.7.4. Iesniegto piedāvājumu Pretendents var atsaukt, grozīt un labot vai papildināt tikai līdz 1.7.2. punktā norādītā piedāvājumu iesniegšanas termiņa beigām vai līdz tā pagarinājumam.

1.8. Piedāvājumu atvēršanas vieta, datums, laiks un kārtība 

1.8.1. Piedāvājumu elektroniska atvēršana paredzēta Iepirkumu uzraudzības biroja publicētajā paziņojumā par līgumu un EIS sistēmas e-konkursu apakšsistēmā norādītajā termiņā.
1.8.2. Piedāvājumu atvēršana notiek, izmantojot Valsts digitālās attīstības aģentūras mājaslapā www.eis.gov.lv pieejamos rīkus piedāvājumu elektroniskai saņemšanai. Komisija atver Pretendentu iesniegtos piedāvājumus tiešsaistes režīmā EIS e-konkursu apakšsistēmā. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. 

1.8.3. Ja Pretendents piedāvājuma datu aizsardzībai izmantojis piedāvājuma šifrēšanu Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz Komisijai elektroniskā atslēga ar paroli šifrētā dokumenta atvēršanai. 

1.8.4. Iesniegto piedāvājumu atvēršanas protokols un finanšu piedāvājumu apkopojums būs pieejams EIS e-konkursu apakšsistēmā.

1.8.5. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39. panta 4. daļu.

1.9. Piedāvājuma noformēšana
1.9.1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
1.9.2.1. Izmantojot EIS piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2. Elektroniski aizpildāmos dokumentus elektroniski sagatavojot ārpus EIS un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.2.3. Elektroniski sagatavoto piedāvājumu šifrējot ārpus EIS ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). 
1.9.2. Sagatavojot piedāvājumu, Pretendents ievēro, ka:
1.9.2.1. Dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar EIS piedāvāto elektronisko parakstu un laika zīmogu, vai, parakstot ar drošu elektronisko parakstu;
1.9.2.2. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.
1.9.3. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja Pasūtītājam radīsies šaubas par iesniegtās dokumenta kopijas autentiskumu, tas pieprasīs, lai Pretendents uzrāda dokumenta oriģinālu vai iesniedz apliecinātu dokumenta kopiju atbilstoši Publisko iepirkumu likuma 41.panta piektajai daļai;

1.9.4. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju;

1.9.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts. 

1.10. Cita informācija
1.10.1. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. 
1.10.2. Iesniedzot piedāvājumu, Pretendents apstiprina, ka: tam ir skaidras un saprotamas viņa tiesības un pienākumi; Pretendents atbilst Nolikumā izvirzītajām prasībām; Pretendents ir iepazinies ar iepirkuma Nolikuma saturu, atzīstot to par pareizu un atbilstošu, līdz ar ko visas pretenzijas un sūdzības, ja tādas ir, par noteikumiem ir iesniedzamas pirms piedāvājumu iesniegšanas vai neiesniedzot piedāvājumu; Pretendentam ir skaidras un saprotamas Nolikumā noteiktās prasības piedāvājuma sagatavošanai un Līguma priekšmets, līdz ar ko viņš atzīst, ka Komisija ir nodrošinājusi Pretendentam iespēju bez attaisnojama riska iesniegt piedāvājumu. 
2. NOSACĪJUMI PRETENDENTA DALĪBAI KONKURSĀ 

2.1. Pretendentu izslēgšanas noteikumi 

2.1.1. Attiecībā uz Komisijas apstiprināto Pretendentu, kuram būtu piešķiramas iepirkuma līguma slēgšanas tiesības, Komisija veic pārbaudi, vai minētais Pretendents nav izslēdzams no dalības iepirkumā.

2.1.2. Pārbaude veicama atbilstoši PIL 9. panta astotajā un devītajā daļā noteiktajai kārtībai un atbilstoši Starptautisko un Latvijas Republikas nacionālo sankciju likuma 11.1 pirmās daļas regulējumam.

2.1.3. Komisija apstiprināto Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā saskaņā ar PIL 9. panta astotās daļas  izslēgšanas iemesliem.

2.1.4. Konstatējot PIL 9. panta astotās daļā minēto izslēgšanas iemeslu noteikto kārtību un Starptautisko un Latvijas Republikas nacionālo sankciju likums likuma 11.1 pirmajā daļā minēto apstākļu esamību, Komisija rīkojas saskaņā ar PIL 42.panta  ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus. 

	3. PRETENDENTA ATLASES PRASĪBAS
	4. IESNIEDZAMIE DOKUMENTI

	2.1. Atbilstība profesionālās darbības veikšanai 

2.1.1. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

2.1.2. Pretendents (t. sk. apakšuzņēmēji un katrs piegādātāju apvienības dalībnieks) Konkursā noteikto uzdevumu un prasību izpildei ir atbilstoši reģistrēts (ja konkrēto darbu veikšanai ir nepieciešama šāda reģistrācija atbilstoši normatīvo aktu prasībām) Latvijas Republikas Būvkomersantu reģistrā vai, ja Pretendents nav reģistrēts Latvijas Republikas Būvkomersantu reģistrā, tam jābūt reģistrētam Latvijas Republikas Būvkomersantu reģistrā uz Līguma noslēgšanas brīdi, ja Pretendents atzīts par Konkursa uzvarētāju. 
	4.1. Pretendentu atlases dokumenti:
4.1.1. Pretendenta pieteikums dalībai Konkursā saskaņā ar Nolikuma 2.pielikumā doto standarta formu, kuram pievienota Informācija par Pretendenta piegādātāju apvienībā ietilpstošiem partneriem un apakšuzņēmējiem (saskaņā ar Nolikuma 2.1.pielikumā doto standarta formu). 
4.1.2. Piegādātāju apvienības, ja piedāvājumu iesniedz piegādātāju apvienība, dalībnieku vienošanās par piedāvājuma iesniegšanu, vadošā partnera nozīmēšanu, atbildības sadalījumu starp dalībniekiem un iespējamā Līguma izpildi (t.sk. informācija par to, kādu iepirkuma daļu (tai skaitā finansiālā izteiksmē) realizē katrs no dalībniekiem).

4.1.3. Pretendenta un tā iesaistīto apakšuzņēmēju vienošanās (ja Pretendents iesaista apakšuzņēmējus, kuru veicamo darbu vērtība ir vismaz EUR 10 000 (desmit tūkstoši euro), norādot tā veicamos darbus un apjomus naudas izteiksmē (norādot to kopsummu eiro bez PVN no kopējās līgumcenas).

4.1.4. Ārvalstu uzņēmumi iesniedz Komercreģistra līdzvērtīgas komercdarbību reģistrējošas iestādes ārvalstīs izdoto reģistrācijas apliecības kopiju vai apliecinot reģistrāciju ar norādi uz publiski pieejamu reģistru, kur Pasūtītājs varētu pārliecināties par Pretendenta reģistrācijas faktu.
4.1.5. Ārvalstu uzņēmumi iesniedz Būvkomersanta reģistrācijas apliecības (izziņas vai darbu veikšanas atļaujas), ko izsniegušas līdzvērtīgas nozares institūcijas vai profesiju vai arodu reģistri citā valstī, kur Pretendents reģistrēts vai apliecinot reģistrāciju ar norādi uz publiski pieejamu reģistru, kur Pasūtītājs varētu pārliecināties par Pretendenta reģistrācijas faktu.

	2.2. Minimālās prasības attiecībā uz Pretendenta saimniecisko un finansiālo stāvokli 

2.2.1. Pretendenta finanšu vidējais gada apgrozījums būvdarbos iepriekšējo 3 (trīs) noslēgtu finanšu gadu laikā vai nostrādātajā laika periodā (ja Pretendents ir dibināts vēlāk vai attiecīgajā tirgū darbojas mazāk par trīs gadiem) ir vismaz EUR 40 000,00 (četrdesmit tūkstoši) euro.
	4.2. Apliecinājums par Pretendenta vidējo gada finanšu apgrozījumu būvdarbos vai gada pārskats par iepriekšējiem trīs noslēgtiem finanšu gadiem vai nostrādātajā laika periodā (ja Pretendents ir dibināts vēlāk vai attiecīgajā tirgū darbojas mazāk par trīs gadiem). Pretendenta apgrozījumu par iepriekšējiem 3 (trīs) gadiem, Komisija pārbaudīs arī Būvniecības informācijas sistēmā (https://bis.gov.lv).
4.2.1. Ja piedāvājumu iesniedz personu apvienība, tās finanšu apgrozījums ir visu to dalībnieku kopējais finanšu apgrozījums, kuri ir finansiāli atbildīgi par iepirkuma līguma izpildi. Jāiesniedz atbilstoša izziņa par personu apvienības finanšu apgrozījumu. 
4.2.2. Ārvalstīs reģistrētam Pretendentam, jāiesniedz izziņa par vidējo gada finanšu apgrozījumu būvdarbos un norāde uz publiski pieejamu reģistru, kur var pārliecināties par apgrozījumu vai apliecinājums par 3.2.1. punktā norādītās prasības izpildi.
4.2.3.  Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda, ka viņa rīcībā būs nepieciešamie resursi, iesniedzot vienošanos par sadarbību Līguma izpildē, un kurā paredzēta solidāra atbildība par Līguma izpildi. 

	2.3. Minimālās prasības attiecībā uz Pretendenta tehniskajām un profesionālajām spējām: 
	

	2.3.1. Pretendentam  iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājuma iesniegšanas dienai) ir pieredze vismaz 1 (viena) līguma izpildē, kura ietvaros veikta alumīnija konstrukciju vismaz 15m2 (piecpadsmit kvadrātmetru) apjomā piegāde un montāža;

2.3.2. Līgumam jābūt pilnībā izpildītam un darbiem nodotiem.
	4.3. Informācija par Pretendenta pieredzi (saskaņā ar Nolikuma 3.pielikumā doto standarta formu), pievienojot:

4.3.1.  pasūtītāja atsauksmi, kurā norādīti paveikto darbu veidi un apjomi, kas apliecina Pretendenta kvalifikāciju Nolikuma 3.3.1. punktā visām noteiktajām prasībām;
4.3.2. akta par būves pieņemšanu ekspluatācijā kopiju vai nodošanas- pieņemšanas akta kopiju. 

4.4. Pretendents pieredzi var apliecināt ar alternatīviem dokumentiem, ja tam objektīvu apstākļu dēļ nav iespējams iesniegt atsauksmi un aktu par būves pieņemšanu ekspluatācijā vai nodošanas- pieņemšanas aktu. Ja piedāvājumu iesniedz piegādātāju apvienība, šī punkta prasībām atbilstošs darbu uzskaitījums jāiesniedz par piegādātāju apvienībā iekļauto personu darbiem. Nolikuma 3.3.1. punktā izvirzītās prasības jāizpilda vismaz vienam piegādātāju apvienības dalībniekam.

	2.3.3. Pretendents nodrošina speciālistu - atbildīgo darbu vadītāju – vismaz 1 (viena) persona, kurš būs atbildīgs par Līguma izpildi un kuram:

2.3.3.1. ir derīgs būvprakses sertifikāts ēku būvdarbu vadīšanā;
2.3.3.2. iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājuma iesniegšanas dienai) ir pieredze kā atbildīgajam būvdarbu vadītājam vismaz 1 (viena) līguma izpildē, kura ietvaros veikta alumīnija konstrukciju vismaz 15m2 (piecpadsmit kvadrātmetru) apjomā piegāde un montāža;
2.3.3.3. Līgumam jābūt pilnībā izpildītam/-iem un darbiem nodotiem.
	4.5. Informācija par atbildīgā darbu vadītāja pieredzi un kvalifikāciju (saskaņā ar Nolikuma 4.pielikumā doto standarta formu), klāt pievienojot:
4.5.1. pasūtītāja atsauksmi vai būvdarbu vadītāja rīkojuma kopiju;

4.5.2. akta par būves pieņemšanu ekspluatācijā kopiju vai nodošanas- pieņemšanas akta kopiju;

4.5.3. vai citus dokumentus,  kas apliecina izpildītā līguma laiku, darbu veidus, darbu apjomu, darbu vadītāja statusu līguma ietvaros.

4.5.4. Pretendents var balstīties uz citu personu tehniskajām un profesionālajām iespējām, ja tas ir nepieciešams iepirkuma Līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents iesniedz aizpildītas veidlapas un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus/darbus, kuru izpildei attiecīgās spējas ir nepieciešamas.
4.5.5. Lai pārbaudītu Pretendenta tiesības veikt darbus atbilstoši Būvniecības likuma 22.panta prasībām, speciālistu sertifikātus, Komisija pārbauda Būvniecības informācijas sistēmā (https://bis.gov.lv) pieejamo informāciju. Pretendents pievieno piedāvājumam (iekļauj Pretendenta atlases dokumentos) jebkurus dokumentus, kas apliecina tā tiesības veikt darbus, ja šī informācija nav reģistrēta Būvniecības informācijas sistēmā. Ja Būvniecības informācijas sistēmā norādītā informācija neatbilst faktiskajai situācijai, Pretendents atsevišķā dokumentā norāda attiecīgu papildu informāciju.

	
	4.6. Tehniskais piedāvājums, kas sagatavots atbilstoši Nolikuma 5.pielikuma “Tehniskais piedāvājums” noteiktajām prasībām.
4.6.1. Tehniskajam piedāvājumam pilnībā jāatbilst Tehniskās specifikācijas prasībām. 
4.6.2. Būvdarbu izpildes kalendārajā grafikā jānorāda Darbu uzsākšanas laiku un darbu pabeigšanas laiku nedēļās katram darbu veidam.

	
	4.7.  Finanšu piedāvājums sagatavots saskaņā ar Latvijas būvnormatīvu LBN 501-17 „Būvizmaksu noteikšanas kārtība”, izmaksu pozīcijas identiskas Nolikuma 1.1.pielikumā dotajam Darbu daudzumu sarakstam. 
4.7.1. Nosakot vienības cenas Darbiem, tajās ietver izmaksas, bez kā nebūtu iespējama iepirkumā paredzēto darbu tehnoloģiski pareiza, Nolikumam, būvprojektam un spēkā esošiem normatīviem aktiem atbilstoša izpilde pilnā apjomā, noteiktajā termiņā, ievērojot Līguma projekta nosacījumus. 

4.7.2. Līguma izpildes laikā Pretendenta piedāvātās vienību cenas paliek nemainīgas un nav pakļautas izmaiņām, izņemot Līguma projektā (Nolikuma 6.pielikums) noteiktajos gadījumos. 

4.7.3. Finanšu piedāvājumā vienības cenu norāda EUR ar diviem cipariem aiz komata.


5. PIEDĀVĀJUMU VĒRTĒŠANA UN LĒMUMA PIEŅEMŠANA
5.1. Iesniegto piedāvājumu atvēršana un vērtēšana notiek slēgtā Komisijas sēdē.
5.2. Piedāvājuma noformējuma pārbaudes laikā Komisija pieņem lēmumu par piedāvājuma noformējuma atbilstību Nolikuma 1.9. punktā noteiktajām prasībām. 
5.3. Tehnisko piedāvājumu atbilstības pārbaudes laikā Komisija izvērtē piedāvājuma atbilstību Nolikuma 1.pielikuma „Tehniskā specifikācija” prasībām un citām Nolikuma prasībām, t.sk. pārbauda Darbu apjomus. Piedāvājumu vērtēšanas gaitā Komisija ir tiesīga pieprasīt, lai tiek izskaidrota vai papildināta Tehniskajā piedāvājumā un Finanšu piedāvājumā iekļautā informācija un novērstas acīmredzamas pārrakstīšanās kļūdas, vai pieprasīt iesniegt trūkstošo dokumentu, atbilstoši PIL 41.pantam 8.daļai. Ja Pretendenta piedāvājums neatbilst kādām no Nolikuma 1.pielikuma “Tehniskā specifikācija” vai citām prasībām, Komisija pieņem lēmumu par Pretendenta piedāvājuma tālāku neizskatīšanu un izslēgšanu no turpmākās dalības iepirkumā.

5.4. Finanšu piedāvājumu izvērtēšana

5.4.1. Pēc Tehnisko piedāvājumu izvērtēšanas Komisija veic atbilstošā piedāvājuma Finanšu piedāvājuma izvērtēšanu. 
5.4.2. Pirms piedāvājumu turpmākas vērtēšanas Komisija pārbauda, vai piedāvājumā nav pieļautās aritmētiskās kļūdas vai pārrakstīšanās kļūdas. Aritmētiskas kļūdas ir nejaušas aprēķinu kļūdas, piemēram, nepareiza kopsumma, ja vienības cenas un daudzums ir norādīti pareizi. Pārrakstīšanās kļūdas ir acīmredzamas pareizrakstības kļūdas vārdos, burtu vai ciparu sajaukšana vietām, ja no konteksta skaidri izriet pareizā informācija. Pārrakstīšanās kļūdas labojums nedrīkst mainīt piedāvājuma būtību, t.i., tas nedrīkst mainīt cenas piedāvājumu (izņemot pašas aritmētiskās kļūdas labojumu), tehniskos parametrus vai citus būtiskus nosacījumus.

5.4.2.1. Ja piedāvājumā tiek konstatētās aritmētiskās vai pārrakstīšanās kļūdas, Komisija tās atbilstoši izlabo. Aritmētiskas kļūdas ir nejaušas aprēķinu kļūdas, piemēram, nepareiza kopsumma, ja vienības cenas un daudzums ir norādīti pareizi. Pārrakstīšanās kļūdas ir acīmredzamas pareizrakstības kļūdas vārdos, burtu vai ciparu sajaukšana vietām, ja no konteksta skaidri izriet pareizā informācija. Pārrakstīšanās kļūdas labojums nedrīkst mainīt piedāvājuma būtību, t.i., tas nedrīkst mainīt cenas piedāvājumu (izņemot pašas aritmētiskās kļūdas labojumu), tehniskos parametrus vai citus būtiskus nosacījumus. 

5.4.2.2. Par veiktajiem kļūdu labojumiem Komisija paziņo Pretendentam, kura pieļautās aritmētiskās vai pārrakstīšanās kļūdas labotas un, turpinot piedāvājumu vērtēšanu, ņem vērā veiktos aritmētisko vai pārrakstīšanās kļūdu labojumus. 
5.4.3. Pretendents ieraksta vienības līgumcenas visās paredzētajās pozīcijās. Ja kādā pozīcijā vienības līgumcenas nav norādītas, piedāvājums tiek uzskatīts par neatbilstošu un tālāk netiek vērtēts. 
5.4.4. Ja Komisijai piedāvājums šķiet nepamatoti lēts, tā rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, Komisija Pretendentu noraida.
5.5. Pretendentu atlases laikā Komisija atlasa Pretendentu, kurš atbilst Nolikuma 3. punkta prasībām. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Pretendentiem. Ja Komisija konstatē, ka Pretendenta sniegtā informācija ir neskaidra vai nepilnīga vai trūkst kāda dokumenta, tā pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, atbilstoši PIL 41.pantam 6.daļai. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
5.6. Izslēgšanas noteikumu pārbaude attiecībā uz Pretendentu, kuram būtu piešķiramas Līguma slēgšanas tiesības

5.6.1. Pasūtītājs izslēgšanas noteikumu pārbaudi veic PIL 9. panta astotās daļas  un Starptautisko un Latvijas Republikas nacionālo sankciju likuma 11.1 pantā noteiktajā kārtībā. 
5.7. Līguma slēgšanas tiesību piešķiršana

5.7.1. Komisija līguma slēgšanai izvēlas saimnieciski visizdevīgāko piedāvājumu, kurš izraudzīts atbilstoši Nolikumā noteiktajām prasībām ar viszemāko kopējo piedāvāto līgumcenu no tiem piedāvājumiem, kas nav izslēdzami PIL 9. panta astotās daļas  un Starptautisko un Latvijas Republikas nacionālo sankciju likuma 11.1 pantā minēto apstākļu dēļ, atbilst visām Nolikuma un Nolikuma pielikumos noteiktajām prasībām.
5.7.2. Vērtējot piedāvājuma cenu, Komisija ņem vērā līgumcenu bez pievienotās vērtības nodokļa.
5.7.3. Gadījumā, ja tiks konstatēts, ka vismaz divu piedāvājumu summa ir vienāda, Komisija izvēlēsies tā Pretendenta piedāvājumu, kuram būs zemākā kopējā vienību izmaksu cena, neiekļaujot virsizdevumus un peļņu.
6. PAZIŅOJUMS PAR LĒMUMA PIEŅEMŠANU

6.1. Komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu, nosūtot rakstisku paziņojumu, kā arī EIS e-konkursu apakšsistēmā (https://www.eis.gov.lv/EKEIS/Supplier/Organizer/934)  nodrošina brīvu un tiešu elektronisku pieeju minētajam lēmumam. 
7. NOSACĪJUMI LĪGUMU IZPILDEI

7.1. Avansa summa nav pieļaujama lielāka par 20% (divdesmit procentiem) no kopējās līgumcenas. 

7.2. Pretendentam, kurš tiek atzīts par uzvarētāju iepirkumā, tiek piešķirtas iepirkuma Līguma slēgšanas tiesības. Iepirkuma Līgums jāparaksta 10 (desmit) darbdienu laikā no Komisijas nosūtītā (arī uz elektroniskā pasta adresi) uzaicinājuma parakstīt iepirkuma Līgumu izsūtīšanas dienas. Ja norādītajā termiņā Pretendents neparaksta iepirkuma līgumu, tas tiek uzskatīts par atteikumu slēgt iepirkuma Līgumu.

7.3. Ja uzvarētājs iepirkumā atsakās slēgt iepirkuma Līgumu ar Pasūtītāju, Komisija var pieņemt lēmumu slēgt Līgumu ar nākamo Pretendentu, kura piedāvājums atbilst iepirkuma Nolikumā noteiktajām prasībām un ir nākamais piedāvājums ar zemāko cenu.

7.4. Atbilstoši PIL 9.panta 18.daļai iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts EIS e-konkursu apakšsistēmā. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. iepirkuma Nolikums.
8. PERSONAS DATU AIZSARDZĪBA
8.1. Olaines novada pašvaldība Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

Iepirkumu komisijas priekšsēdētāja vietnieks


K.Matuzone 

1. pielikums
Iepirkuma Nr. ONP 2026/39 nolikumam

Tehniskās specifikācijas pēdējais aktualizācijas datums: 18.06.2026.
TEHNISKĀ SPECIFIKĀCIJA
1. Vispārīgā informācija

1.1. Darbi tiks veikti saskaņā ar SIA “Namejs Pluss” (reģ. Nr. 43603024773, būvkomersanta reģ. Nr. 1049-R) izstrādāto būvniecības dokumentāciju “Dienas aprūpes centrs un sociālās rehabilitācijas pakalpojumu centrs "Kastanis" vējtvera izbūve” (būvniecības īstenošanai nepieciešamo grafisko un teksta dokumentu kopums);

1.2. Darbu daudzumu sarakstā (Nolikuma 1.1.pielikums) un Būvniecības dokumentācijā (Nolikuma 1.2.pielikums) minētās tirdzniecības markas var tikt aizstātas ar ekvivalentiem izstrādājumiem. Ja tiek piedāvāti ekvivalenti materiāli Pretendentam ir jādzēš esošais ieraksts un jānorāda tikai konkrētais piedāvātais materiāls (ražotājs, modelis), nevis tikai atsauce “vai ekvivalents”. Ekvivalence tiks noteikta, vadoties pēc būvniecības dokumentācijā noteiktajiem datiem, tehnisko parametru, funkcionālo īpašību atbilstības un kvalitātes. Gadījumā, ja Pretendents piedāvā Darbu daudzumu sarakstā minētos konkrētos materiālus, no Finanšu piedāvājuma tāmēm nepieciešams izņemt atsauci ”vai ekvivalents”. Piedāvāto iekārtu un materiālu izmēri drīkst atšķirties no norādītā līdz 10% (desmit procentu) apmērā katrā no dimensijām (rēķinātā amplitūda tiek vērtēta noņemot  vai pieskaitot 10% (desmit procentus) izmēram, kas norādīts Darbu daudzumu sarakstā). Pielaide attiecināma arī uz dažādu detaļu un komponentu prasībām.
1.3. Būvniecības dokumentācija (Nolikuma 1.2.pielikums), tā rasējumi un paskaidrojumu raksts ir jāizskata kopā ar Darbu daudzuma sarakstu, pirms cenas un summas ierakstīšanas paredzētajās pozīcijās. 

1.4. Garantijas termiņš izpildītajiem Darbiem nevar būt mazāks par 5 (pieciem) gadiem no nodošanas ekspluatācijā akta apstiprināšanas dienas, iekārtām – vismaz 2 (divi) gadi.
1.5. Darbu izpildes termiņš: 

1.5.1. Līguma plānotais izpildes termiņš ir 8 (astoņas) nedēļas būvdarbiem un dokumentācijas saskaņošanai Būvvaldē un nodošanai ekspluatācijā, bet ne vēlāk kā līdz 2026.gada 01.oktobrim. Būvdarbu uzsākšanas termiņš skaitāms no atzīmes saņemšanas par būvdarbu uzsākšanas nosacījumu izpildi un objekta pieņemšanas – nodošanas akta (PNA) parakstīšanas dienas (Līguma 4.2.punkts).

1.6. Piedāvājuma cenā jāiekļauj: 
1.6.1. Būvizstrādājumu izmaksas;
1.6.2. Darba izmaksas;
1.6.3. Piegādes, montāžas un uzstādīšanas izmaksas;
1.6.4. Palīgdarbu izmaksas;
1.6.5. Tehnikas un palīgierīču izmantošanas izmaksas;
1.6.6. Būvgružu, bīstamo atkritumu aizvākšanas un utilizācijas izmaksas;
1.6.7. Visa veida pagaidu darbi un palīgdarbi (piem., būvtāfeles, informatīvie stendi, brīdinājuma  zīmes, būvlaukuma norobežošana, barjeras, vārti, balsti, u.c.);
1.6.8. Visas citas izmaksas, kas nepieciešamas sekmīgai būvdarbu pabeigšanai un nodošanai;
1.6.9. Visas izmaksas saistītas ar darba drošību Objekta realizācijas gaitā, tai skaitā atbildīgo darba drošības personu norīkošanu un projekta koordinatora nozīmēšanu;
1.6.10. Izmaksas, kas saistītas ar pagaidu informatīvā stenda (būvtāfeles) izgatavošanu;
1.6.11. Visus likumdošanā paredzētos nodokļus;
1.6.12. Visus riskus, tai skaitā iespējamos sadārdzinājumus.
1.7.  Uzsākot būvniecību, Būvuzņēmējs uzstāda un visu būvniecības laiku būvobjektā nodrošina informatīvā stenda saglabāšanu. Stenda maketu elektroniski saskaņot ar Pasūtītāju.
2. Normatīvie akti 

2.1. Darbi jāveic saskaņā ar Latvijas Republikas Būvniecības likumu, Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi” un citiem LR būvniecību reglamentējošo normatīvo aktu prasībām, kas attiecas uz šādu darbu izpildi.

2.2. Darbu veikšanas procesā izmantot sertificētus, Darbu daudzuma sarakstam atbilstošus materiālus (pirms to iestrādes, materiālu sertifikāti vai ražotāja ekspluatācijas īpašību un atbilstības deklarācijas, iekārtu tehniskās pases uzrādāmas Būvuzraugam), ievērot drošības tehnikas, ugunsdrošības noteikumus, visu Pasūtītāja pilnvarotās personas un būvuzrauga priekšrakstus un norādījumus, veikt apkārtējās vides aizsardzības pasākumus, kas saistīti ar Darbiem objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.
2.3. Pretendentam jābūt atbildīgam par visu atļauju iegūšanu, kas tiek prasītas saskaņā ar Latvijas Republikas būvniecību reglamentējošo normatīvo aktu prasībām un konkursa Nolikumu.

2.4. Pretendentam jānodrošina normatīvajos aktos noteiktā kārtībā izveidota darba aizsardzības sistēma un atbildīgā darba aizsardzības koordinatora piesaiste (atbilstoši Ministru kabineta 2014. gada 2. septembra noteikumu Nr.529 “Ēku būvnoteikumi” 92.1 punkta prasībām).

3. Citas prasības

3.1. Saskaņā ar Latvijas normatīvajiem aktiem jāuztur normatīvajos aktos noteiktā dokumentācija – segto darbu akti, ekspluatācijas īpašību deklarācijas u.c. dokumenti, kas attiecas uz objektu un tajā veiktajiem darbiem. Darbuzņēmējs ir atbildīgs par šo dokumentu uzglabāšanu. 

3.2. Veikt Darbus ar atbilstošu darbu kvalitāti, kas norādīta būvniecības dokumentācijā vai, ja būvniecības dokumentācijā kvalitātes standarti nav norādīti, atbilstoši Latvijas nacionālajiem standartiem, kas noteikti attiecīgajam būvju un telpu tipam, un atbilstoši spēkā esošajiem normatīvajiem aktiem. Tur, kur Latvijas Republikas standarti nepastāv, pieļaujami ES standarti, bet, tikai rakstiski saskaņojot ar Pasūtītāju, projekta autoru un Būvuzraugu.

3.3. Koordinācija un Darbu progresa kontrole: visā Līguma izpildes gaitā tiek organizētas iknedēļu sanāksmes objektā. Darbuzņēmējs katru dienu aizpilda būvdarbu žurnālu un citus dokumentus atbilstoši likumdošanai.

4. Darba vides drošība un uzturēšana

4.1. Būvuzņēmējam jānodrošina pilnīga atbilstība darba drošības pasākumiem, kas tiks izmantoti būvlaukumā atbilstoši attiecīgajiem Latvijas normatīvajiem aktiem (20.06.2001. Latvijas Republikas likums "Darba aizsardzības likums", MK noteikumi Nr. 92 „Darba aizsardzības prasības veicot būvdarbus”, 19.04.2016. MK noteikumiem Nr.238. „Ugunsdrošības noteikumi” u.c).

4.2. Būvniecības darbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotajam, kas Valsts vides dienestā ir saņēmis atbilstošu atļauju. Pasūtītājs neatbild par atkritumu izvešanu un to utilizēšanu. Atkritumu konteinera uzstādīšanas vieta jāierīko saskaņā ar darba organizācijas projektu.

4.3. Būvuzņēmējam ir pienākums būvdarbu veikšanas procesā veikt apkārtējās vides aizsardzības pasākumus, kas saistīti ar būvdarbiem Objektā, kā arī ievērot videi draudzīgas (zaļās) būvniecības pamatprincipus, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam, tajā skaitā būvdarbu procesā radītā trokšņa samazinājuma rīcības plānu un atkritumu apsaimniekošanas plānu.

4.4. Būvuzņēmējam jāveic visi nepieciešamie pasākumi, lai nodrošinātu dabas aizsardzības likumu un noteikumu izpildi. Nav pieļaujama apkārtējās vides piesārņošana.

4.5. Būvuzņēmējam ir jāpielieto tādas būvniecības metodes, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem.

4.6. Būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem utt.

5. Pārbaude un testēšana būvdarbu laikā

5.1. Pasūtītājam vai tā pilnvarotai personai jebkurā Darbu izpildes posmā, kā arī garantijas laikā ir tiesības pārbaudīt Būvuzņēmēja darbību un dokumentāciju, kura ir saistīta ar pasūtījuma izpildi, un norādīt uz konstatētajām nepilnībām vai defektiem, kurus Būvuzņēmējam jānovērš par saviem līdzekļiem. 

5.2. Jebkurā brīdī, kas Pasūtītājs, Būvuzraugs vai Autoruzraugs uzskata par nepieciešamu, viņš var apmeklēt materiālu un iekārtu ražošanas uzņēmumu, lai pārliecinātos par to ražošanas kvalitāti. Materiāliem un iekārtām jābūt pārbaudītiem, pirms tie atstāj ražotāja vai piegādātāja teritoriju, kā arī pēc to saņemšanas Objektā; 

5.3. Darbu kavējumi, kas radušies laikā nenovērtētu vai nepiegādātā materiālu dēļ, netiks uzskatīti par objektīviem iemesliem Objekta nodošanas ekspluatācijā beigu termiņa neievērošanā; 

5.4. Visi ražotāja dokumenti – kvalitātes sertifikāti, pārbaudes lapas, atbilstības deklarācijas un izziņas u.c. dokumenti, kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc Būvuzrauga pieprasījuma jāpiegādā Izpildītājam Objektā bez maksas; 

5.5. Lai aizvietotu kādu no būvniecības dokumentācijā paredzētajiem materiāliem ar ekvivalentiem, tas iepriekš ir jāsaskaņo ar Autoruzraugu un Pasūtītāju. Ja Autoruzraugs un Pasūtītājs piekrīt šādai iespējai, tad Izpildītājam ir jāsagatavo materiālu aizvietošanas Akts, kurā jāsalīdzina esošā un aizvietotā materiāla tehniskie parametri, tos iepriekš saskaņojot ar Pasūtītāju, Autoruzraugu. Ja aizvietotā materiāla tehniski salīdzināmie parametri ir labāki vai vienādi ar esošā materiāla tehniskajiem parametriem, tad ir pieļaujama materiāla aizvietošana. Šādu materiāla aizvietošanu drīkst veikt tikai Izpildītāja līgumcenas tāmes robežās. Ja aizvietojamā materiāla izmaksas pārsniedz Izpildītāja tāmē esošā materiāla izmaksas, tad šāda aizvietošana iespējama tikai, ja Izpildītājs sedz papildu sadārdzinājumu. Izņēmums pieļaujams, ja iniciatīva kāda labāka materiāla aizvietošanai ir nākusi no Pasūtītāja, tad sadārdzinājumu var segt no Pasūtītāja rezerves, ja tāda ir pieejama.

6. Darbu organizācija:

6.1. Būvdarbu vadītājam un citam galvenajam tehniskajam personālam ir jābūt reģistrētam un sertificētam savā darbības sfērā. Profesionālās kvalifikācijas sertifikāti ir jāuztur spēkā visā būvdarbu laikā.

6.2. Visus Darbus jāveic, netraucējot ēkā esošo iestāžu darbību. Darbi, kas rada pastiprinātu troksni un to veikšanas laiki ir jāsaskaņo ar ēkas darbiniekiem. Veicot Darbus, aizliegta strādnieku nesankcionēta pārvietošanās pa citām, ārpus būvniecības zonas, telpām.

6.3. Būvuzņēmējam jāizstrādā Darbu veikšanas projekts visam projektam kopumā un atsevišķiem darbu veidiem, kas jāsaskaņo ar Būvuzraugu un Pasūtītāju vai citām organizācijām, kuras saskaņojušas būvniecības dokumentāciju. 

6.4. Būvuzņēmējam jāizstrādā Darbu aizsardzības plāns, kurš jāsaskaņo ar Pasūtītāju un citām organizācijām, kuras saskaņojušas būvniecības dokumentāciju. 

6.5. Darbu organizatoriskie jautājumi tiek izskatīti un risināti būvsapulcēs. Būvsapulces tiek rīkotas katru nedēļu (diena un pulksteņa laiks tiek precizēts pēc Līguma noslēgšanas) par to pusēm savstarpēji vienojoties. Sapulces notiek Būvuzņēmēja iekārtotā vietā Objektā. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši visiem būvniecības dalībniekiem. Būvsapulces protokoli ir Līguma neatņemama sastāvdaļa. Pusēm ir pienākums nodrošināt savu pārstāvju piedalīšanos būvsapulcē. Ja kādas personas neierašanās rezultātā rodas Līguma izpildes kavējumi vai traucējumi, par tiem atbild tā Puse, kuras intereses šī persona pārstāv. Būvsapulču protokolēšanu veic un nodrošina Būvuzraugs. Pēc būvsapulces Būvuzraugs 3 (trīs) darba dienu laikā iesūta būvsapulču protokolu (WORD failu formā) elektroniski uz e-pastiem visām būvniecībā iesaistītajām personām. Ja 3 (trīs) darba dienu laikā pēc elektroniski nosūtītā būvsapulču protokola saņemšanas nevienai no pusēm nav iebildumu, būvsapulču protokols uzskatāms par saskaņotu un Būvuzraugs nākamajā būvsapulcē saskaņo protokolu ar būvniecības procesā iesaistītām pusēm. Gadījumā, ja Puses nepiekrīt ar protokolā norādīto, Pusēm jāatgriež protokols 3 (trīs) dienu laikā pēc tā saņemšanas kopā ar motivētiem iebildumiem. Pretējā gadījumā protokolā norādītās prasības ir obligāti izpildāmas, ja tie nav pretrunā Līguma noteikumiem. Ja kādai no pusēm ir papildinājumi, vai precizējumi par būvsapulču protokolā minēto, tad tos saņemot, Būvuzraugs papildina vai precizē būvsapulču protokolu. Parakstīt protokolu un izteikt pie tā piezīmes ir tiesības visiem būvsapulces dalībniekiem.

6.6. Būvuzņēmējam darba procesā jānodrošina atbildīgā būvdarbu vadītāja vai tā vietnieka  atrašanās objektā atbilstoši Darba grafikam. Ja saskaņā ar sagatavoto un apstiprināto Darbu grafiku attiecīgais būvdarbu vadītājs neatradīsies un neorganizēs darbus būvobjektā, tad Pasūtītājs var apturēt būvdarbus, un šī diena tiek uzskatīta par Būvuzņēmēja radītu dīkstāvi. Tikai ar Pasūtītāja saskaņojumu minētās personas var neatrasties objektā. Atbildīgā būvdarbu vadītāja vietniekam jāatbilst tādam pašām prasībām, kas iepirkumā ir izvirzītās atbildīgajam būvdarbu vadītājam. Izpildītājam ir jāsaskaņo ar Pasūtītāju vietnieka iesaisti Līguma izpildē.  Izpildītājs nav tiesīgs bez saskaņošanas veikt piedāvājumā norādītā personāla nomaiņu.
6.7. Visu nozīmīgo konstrukciju un inženiertīklu darbu vadītājiem pastāvīgi ir jāatrodas objektā un jāvada darbi. 

6.8. Būvuzņēmējs sagatavo visu galveno speciālistu (t.sk. Atbildīgo būvdarbu vadītāja/u) darbu noslodzes grafikus.

6.9. Segto darbu aktiem ir jābūt sagatavotiem uz brīdi, kad darbi tiek uzrādīti Būvuzraugam. Izpildshēmu melnraksti ir jāsagatavo katru mēnesi un jāiesniedz izskatīšanai kopā ar darbu izpildes formām.

6.10. Būvuzņēmēja pienākumos ietilpst Darbu veikšanas vietas nodrošināšana pret nepiederošu personu iekļūšanu tajā (piederošu personu sastāvā ietilpst tikai Būvuzņēmēja personāls, Pasūtītāja personāls, ko Pasūtītājs vai Pasūtītāja pilnvarotais pārstāvis uzrāda Būvuzņēmējam kā tādu).

6.11. Jebkura materiāla (kravas) pārvietošana Būvuzņēmējam jāveic ar piemērotiem transportlīdzekļiem, kas nodrošina kravas neizbārstīšanos, nav pieļaujama dubļu, smilšu iznešana uz koplietošanas ceļiem/ielām.

6.12. Būvuzņēmējam regulāri  jāatbrīvo būvlaukums no būvatkritumiem. 

6.13. Būvuzņēmēja rīcībā nodotie darba laukumi un piebraucamie ceļi, pabeidzot Darbus, ir jānodod atpakaļ ne sliktākā stāvoklī, kāds bija pirms darba uzsākšanas.

6.14. Pirms objekta nodošanas ekspluatācijā Būvuzņēmējam par saviem līdzekļiem: 

6.14.1. jāveic ugunsdzēsības aprīkojuma uzstādīšana atbilstoši būvniecības dokumentācijā ietilpstošajam “Ugunsdrošības pasākumu pārskatam”; 

6.14.2. jāizstrādā un jāizvieto evakuācijas plāni; 

6.14.3. jāveic visu sistēmu un iekārtu, testēšana, konfigurēšana, uzpildīšana un palaišana darbībā.

6.15. Būvdarbu veikšanas dokumentācija - Darbu veikšanas laikā Būvuzņēmējs: 

6.15.1. veic ierakstus būvdarbu žurnālā; 

6.15.2. sagatavo segto darbu un nozīmīgo konstrukciju pieņemšanas aktus; 

6.15.3. nodrošina (par saviem līdzekļiem) normatīvajos aktos noteiktās materiālu un darba kvalitātes pārbaudes, atzinumu saņemšanu;

6.15.4. nodrošina (par saviem līdzekļiem) izpildmērījumu veikšanu;

6.15.5. uz sava rēķina japasūta, jaapmaksā un jāsaņem normatīvajos aktos un šajā Tehniskajā specifikācijā noteikto izpilddokumentāciju (Pasūtītājs izsniedz pilnvaru), tajā skaitā:

6.15.5.1. izbūvēto ēkas iekšējo un ārējo inženierkomunikāciju izpilduzmērījumus un citus ēkas vienlaikus izbūvētu būvju horizontālās un vertikālās novietnes izpildmērījumus;

6.15.5.2. Pasūtītāja personāla apmācību protokolus uzstādīto iekārtu lietošanai;

6.15.5.3. elektroinstalācijas pārbaudes dokumentāciju, kabeļu izolācijas un zemējuma pretestības mērījumu protokolus;

6.15.5.4. informāciju par atkritumu apsaimniekošanu un dokumentus, kas apliecina būvniecības dokumentācijā paredzēto atkritumu izvešanas apjomu;

6.15.5.5. atzinumus par būves gatavību ekspluatācijai;

6.15.5.6. ārējo inženiertīklu un atjaunoto segumu izpildmērījumus 2 (divos) eksemplāros papīra formātā un uz elektroniskā datu nesēja kompaktdiskā vai zibatmiņā dwg un dgn formātā. Izpildmērījumos jābūt uzrādītam izbūvēto un uzmērīto elementu (tajā skaitā apzaļumotās platības) daudzumam. 

6.16. Būvdarbu pieņemšana: 

6.16.1. Būvuzņēmējam jāiesniedz Pasūtītājam apstiprinātas ikmēneša darbu atskaites, uzrādot segto darbu aktus, būvizstrādājumu atbilstību apliecinošus dokumentus un izpildmērījumus par paveikto apjomu. 

6.16.2. Pēc Darbu pabeigšanas Būvuzņēmējs: 

6.16.2.1. veic Objekta uzkopšanu un Darbu veikšanas laikā skarto teritoriju rekultivāciju un labiekārtošanu; 

6.16.2.2. iesniedz Pasūtītājam paziņojumu par Darbu pabeigšanu, izpilddokumentāciju un “Apliecinājumu par būves vai tās daļas gatavību ekspluatācijai”, kas sagatavots izmantojot Pasūtītāja iesniegtos datus un ir parakstīts no Būvuzņēmēja puses. Pasūtītājs 2 (divu) darba dienu laikā pārbauda iesniegtos dokumentus, paraksta apliecinājumu un iesniedz to Būvvaldē vai atgriež Būvuzņēmējam precizēšanai; 

6.16.2.3. ir atbildīgs par veiktā darba uzturēšanu un saglabāšanu līdz akta par būves pieņemšanu ekspluatācijā parakstīšanas brīdim.

7. Īpašie nosacījumi:

7.1. Būvuzņēmējam jānodrošina iespēja Pasūtītājam kontrolēt Darbu gaitu. 

7.2. Pirms jebkura materiāla iebūves, materiāls ir jāsaskaņo ar Pasūtītāja pilnvaroto pārstāvi – Būvuzraugu, sastādot materiāla saskaņošanas aktu. Saskaņojums materiālam neatbrīvo Būvuzņēmēju no atbildības, ja pārbaudes procesā tiek konstatēta neatbilstība. 

7.3. Sagatavojot un aizpildot segto darbu aktus, aktos jāuzrāda veikto darbu daudzumi. 

7.4. Pirms Darbu uzsākšanas rakstiski vienoties ar Pasūtītāju par cilvēku drošības jautājumiem un ar to saistītiem pasākumiem. Būvobjekta teritorijai jābūt ierobežotai un apsargātai.

7.5. Pirms inženierkomunikāciju (ūdens, kanalizācijas tīklu, apkures, ventilācijas, elektrības  u.c.) rekonstrukcijas uzsākšanas saskaņot darbus ar ēkas apkalpojošajām organizācijām

7.6. Uzsākot Darbus un pirms Darbu pabeigšanas jāsazinās ar ugunsdrošības un ugunsdrošības apziņošanas signalizācijas, apsardzes un videonovērošanas sistēmas apkalpojošajām organizācijām. Pabeidzot Darbus, ugunsdrošības un ugunsdrošības apziņošanas signalizāciju, apsardzes un videonovērošanas sistēmu, jānodod pret parakstu apkalpojošajām organizācijām.
7.7. Ūdeni, kas tiek izmantots Darbu veikšanai un kur iekļuvuši celtniecības materiāli nedrīkst izliet esošajā kanalizācijas sistēmā. Minēto ūdeni izliet Pasūtītāja norādītajā vietā.

7.8. Darbiniekiem nebūs pieejamas ēkā esošās tualetes, pārvietojamā tualete jānodrošina Būvuzņēmējam.

7.9. Pēc Darbu pabeigšanas būvdarbu garantijas periodā, ja tiks nepieciešams, Būvuzņēmējam jānodrošina atbildīgā būvdarbu vadītāja piedalīšanās kompetentas kontrolējošās institūcijas, Pasūtītāja vai tā realizētā projekta uzraudzības institūcijas ierosinātā pārbaudē Objektā (viena diena, atbildīgajam būvdarbu vadītājam ierodoties Olainē), par ko Pasūtītājs paziņo vismaz 5 (piecas) darba dienas iepriekš.

7.10. Būvuzņēmējam jānodrošina vides pieejamība atbilstoši būvniecību reglamentējošajiem normatīvajiem aktiem, piemērojamajiem standartiem un būvniecības dokumentācijā norādītam.

1.1. pielikums

Iepirkuma Nr. ONP 2026/39 nolikumam
DARBU DAUDZUMU SARAKSTS 
Darbu daudzumu saraksts MS Excel formātā publicēti Elektronisko iepirkumu sistēmā e-konkursu apakšsistēmā https://www.eis.gov.lv/EKEIS/Supplier/Organizer/934 pie iepirkuma dokumentācijas.
1.2.  pielikums

Iepirkuma Nr. ONP 2026/39 nolikumam
BŪVNIECĪBAS DOKUMENTĀCIJA

Būvniecības dokumentācija atrodama Elektronisko iepirkumu sistēmā e-konkursu apakšsistēmā https://www.eis.gov.lv/EKEIS/Supplier/Organizer/934 pie iepirkuma dokumentācijas ar nosaukumu „Paskaidrojuma raksts”.
6.pielikums
Iepirkuma Nr. ONP 2026/39 nolikumam

LĪGUMA PROJEKTS Nr. ONP 2026/39
Par _____________________________
OLAINES NOVADA PAŠVALDĪBA, reģ. Nr. 90000024332, juridiskā adrese: Zemgales iela 33, Olaine, Olaines novads, LV-2114, tās izpilddirektora Ģirta Batraga personā, kurš rīkojas pamatojoties uz likumu „Par pašvaldībām” un Olaines novada pašvaldības nolikumu, (turpmāk – Pasūtītājs), no vienas puses, 

________________, reģistrācijas Nr. _________________, tās _____________ ___________ personā, kurš rīkojas uz ________________ (turpmāk – Izpildītājs), no otras puses, 

Pasūtītājs un Izpildītājs kopā turpmāk - Līdzēji, un atsevišķi arī  - Līdzējs, ņemot vērā atklātā konkursa ONP 2026/39 „Dienas aprūpes centra un sociālās rehabilitācijas pakalpojumu centra "Kastanis" vējtvera izbūve” rezultātus un Izpildītāja iesniegto piedāvājumu noslēdz šādu Līgumu (turpmāk – Līgums):

1. Līguma priekšmets

1. Izpildītājs apņemas saskaņā ar Līguma nosacījumiem veikt dienas aprūpes centra un sociālās rehabilitācijas pakalpojumu centra "Kastanis" vējtvera izbūvi (turpmāk - Darbi).
1. Izpildītājs Darbus veic ar savu darbaspēku, darba rīkiem, ierīcēm, un materiāliem, kuru vērtība ir ierēķināta Līguma summā.

1. Darbu izpildes vieta: Zeiferta ielā 6b, Olainē, Olaines novadā (turpmāk – Objekts).

2. Līguma sastāvdaļas

2.1. Līgums sastāv no šādām daļām:
2.1.1. Līgums;
2.1.2. Pielikumi:
Nr.1 – Tehniskā specifikācija un būvniecības dokumentācija; 

Nr.2 – Finanšu piedāvājums;

Nr.3 – Tehniskais piedāvājums.

2.2. Interpretējot Līgumu vai kādu tā daļu, ir jāņem vērā visas šīs daļas. Ja rodas pretruna starp dažādām Līguma daļām, prioritāte (virzienā no augstākas prioritātes uz zemāku) ir daļām tādā secībā, kādā tās ir sakārtotas 2.1.2.punktā.

3. Līguma summa
3.1. Līguma summa par kvalitatīvu un Līguma noteikumiem atbilstošu Darbu izpildi, ko Pasūtītājs samaksā Izpildītājam, ir EUR ______ (_____ euro un ____ centi) bez PVN, atbilstoši Finanšu piedāvājumam (turpmāk – Līguma summa).
3.2. Pasūtītājs samaksā Izpildītājam Līguma summu saskaņā ar Līguma noteikumiem un Finanšu piedāvājumu, ar nosacījumu, ka Izpildītājs izpilda visas saistības.
3.3. Izpildītājs apliecina, ka Piedāvājumā iekļauti visi darbi, materiāli un palīgmateriāli, kas nepieciešami pilnīgai paredzēto Darbu izpildei un nodošanai.

3.4. Finanšu piedāvājumā noteiktās Darbu izmaksu cenas paliek nemainīgas un netiks paaugstinātas sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart Darbu izmaksu cenas, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz izpildāmajiem Darbiem.

3.5. Ja pēc Pasūtītāja prasībām tiek mainīti veicamo Darbu apjomi, kas ir atšķirīgi no uzrādītajiem, tad vienošanās par papildus darbiem tiek noslēgta, Publisko iepirkumu likumā un Līguma 11.punktā noteiktajā kārtībā. Papildus darbu novērtējumam tiks izmantoti Finanšu piedāvājumā norādītie vienību izcenojumi, bet, ja tādi tur nebūs noteikti, Līdzēji atsevišķi vienosies par minēto darbu vienību izcenojumiem, par ko tiks noslēgta attiecīga vienošanās. 

3.6. Visi nodokļi un nodevas ir iekļautas Līguma summā, un izdarīt to maksājumus ir Izpildītāja pienākums. 

4. Darbu izpildes noteikumi
4.1. Darbi ir jāveic saskaņā ar Latvijas Republikas normatīvajiem aktiem, tai skaitā, būvnormatīviem, Līguma noteikumiem un Pasūtītāja norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, Darbu apjomus vai Darbu izpildes termiņus. 
4.2. Darbu izpildes termiņš būvdarbiem un dokumentācijas saskaņošanai Būvvaldē un nodošanai ekspluatācijā pēc no atzīmes saņemšanas par būvdarbu uzsākšanas nosacījumu izpildi un objekta pieņemšanas – nodošanas akta (PNA) parakstīšanas dienas - _________. 

4.3. Darbu sagatavošanas darbus un Objekta aizsardzības pasākumus pret nelabvēlīgām dabas un ģeoloģiskām parādībām pilnā apmērā veic Izpildītājs.

4.4. Ja Darbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Izpildītājs iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī Valsts institūciju vai pašvaldības iestāžu aizlieguma.

4.5. Pirms Darbu uzsākšanas Objektā Izpildītājs ar rīkojumu nozīmē Darbu vadītāju. Darbu vadītāju Izpildītājs ir tiesīgs nomainīt vienīgi ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju.

4.6. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā pabeigtu Darbus. Izpildītājs ir atbildīgs, lai Darbu izpildē tiktu ievēroti Latvijas Republikā spēkā esošie normatīvie akti, kas reglamentē šajā Līgumā noteikto Darbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.

4.7. Cilvēku traumu un Darbu, materiālu vai iekārtu un cita īpašuma bojāšanas vai iznīcināšanas risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Darba nodošanas – pieņemšanas akta abpusēju parakstīšanu.

5. Pasūtītāja pienākumi un tiesības
5.1. Pasūtītājs apņemas:
5.1.1. pieņemt Izpildītāja izpildītos Darbus saskaņā ar Līguma noteikumiem; 
5.1.2. samaksāt par Līguma noteikumiem atbilstoši izpildītajiem Darbiem, saskaņā ar Līguma noteikumiem.
5.2. Pasūtītājam ir tiesības:

5.2.1. vienpusēji apturēt Darbus gadījumā, ja Izpildītājs pārkāpj Latvijas Republikā spēkā esošo normatīvu aktu prasības, kā arī citos Līgumā noteiktajos gadījumos;
5.2.2. citas Pasūtītāja tiesības, kādas ir noteiktas spēkā esošajos normatīvajos aktos un Līgumā;
5.2.3. veikt kontroli un pieprasīt Izpildītājam un saņemt no Izpildītāja paskaidrojumus par Līgumā noteikto Darbu izpildi;
5.2.4. ieturēt no Izpildītājam izmaksājamām naudas summām, saskaņā ar Līgumu piemērotos līgumsodus, kā arī citas naudas summas, kuras saskaņā ar Līguma noteikumiem Pasūtītājam ir tiesības saņemt, tai skaitā Izpildītāja radītos zaudējumus;
5.2.5. saņemt no Izpildītāja atlīdzinājumu par Pasūtītājam radītajiem izdevumiem, kas radušies Izpildītāja nepienācīgas saistību izpildes dēļ;
5.2.6. jebkurā izpildes posmā pārliecināties par Līguma izpildē izmantoto preču un pakalpojumu izcelsmes valsti. Pasūtītājs var lūgt Izpildītājam iesniegt dokumentus par preces (kā gala produkta) izcelsmi, piemēram, apliecinājumu par preces izcelsmes valsti, informāciju par preces ražotāju, ražošanas vietu, ražošanas procesa aprakstu un citus pierādījumus, kas pamato izcelsmi.
6. Izpildītāja pienākumi un tiesības
6.1. Izpildītājs apņemas:
6.1.1. Darbus veikt saskaņā ar Latvijas Republikas spēkā esošajiem normatīvajiem aktiem, tai skaitā Latvijas būvnormatīvu un citu normatīvo aktu prasībām, Līguma un tā pielikumu noteikumiem;
6.1.2. Pirms Darbu uzsākšanas saskaņot ar Pasūtītāju nepieciešamo dokumentāciju Darbu veikšanai;

6.1.3. Nodrošināt visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Līgumu un Latvijas normatīviem;

6.1.4. Darbu veikšanas procesā izmantot sertificētus materiālus, ievērot drošības tehnikas, ugunsdrošības un satiksmes drošības noteikumus, ievērot visu Pasūtītāja atbildīgo personu un būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām; 

6.1.5. Saudzēt un saglabāt Pasūtītāja īpašumu, nebojāt to. Segt visus zaudējumus, ko radījis Izpildītājs savā darbības rezultātā. Bojājumu gadījumā pēc fakta konstatācijas ar aktu, Izpildītājs novērš bojājumus par saviem līdzekļiem;

6.1.6. Rakstveidā nekavējoties informēt Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Darbu izpildi;

6.1.7. Rakstveidā saskaņot ar Pasūtītāju jebkuru Darbu izpildes procesā radušo nepieciešamo atkāpi no Līdzēju sākotnējās vienošanās;

6.1.8. Nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu; 

6.1.9. Nodrošināt atbildīgā Darbu vadītāja vai tā vietnieka atrašanos Objektā (saskaņojot ar Pasūtītāju) un izpildāmo Darbu kontroli no minēto personu puses: atbildīgais Darbu vadītājs: ____________, tālr. _______, e-pasts: ____________. Atbildīgā būvdarbu vadītāja vietniekam jāatbilst tādam pašām prasībām, kas Iepirkumā tika izvirzītās atbildīgajam būvdarbu vadītājam. Izpildītājam ir jāsaskaņo ar Pasūtītāju vietnieka iesaisti Līguma izpildē.  

6.1.10. Uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Objektu līdz tā pieņemšanas-nodošanas akta parakstīšanai;

6.1.11. Darbu izpildē izmantot materiālus, būvizstrādājumus un iekārtas, kādas tika noteiktas Iepirkumam iesniegtajā piedāvājumā vai kādas ir iepriekš saskaņotas ar Pasūtītāju;
6.1.12. nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
6.1.13. Ievērot materiālus, būvizstrādājumu un iekārtu ražotāja noteiktos standartus un instrukcijas, ciktāl tie nav pretrunā ar Latvijas Republikas tiesību aktiem;

6.1.14. Veikt citas darbības, kas nepieciešamas lai izpildītu Darbu saskaņā ar Līgumu, Tehnisko specifikāciju, Piedāvājumu un Latvijas Republikas normatīvajiem aktiem;

6.1.15. Pirms apakšuzņēmuma līgumus slēgšanas, par noteiktu Darbu izpildi, rakstiski to saskaņot ar Pasūtītāju.

7. Garantija
7.1. Garantijas termiņš izpildītiem Darbiem no Darbu nodošanas-pieņemšanas akta abpusējas parakstīšanas dienas, ir  ______________ gadi (turpmāk - Garantijas laiks), iekārtām - ___ gadi.
7.2. Izpildītājs garantē, ka izpildītie Darbi Garantijas laikā būs funkcionāli izmantojami, atbildīs Līgumā noteiktajiem parametriem un ka Darbos, materiālos vai iekārtās nebūs defektu. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas radīsies neatbilstības gadījumā.

7.3. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, kuras Darbos tiek konstatētas Garantijas laikā, pie pareizas Objekta ekspluatācijas.

7.4. Ja Pasūtītājs Garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par trīs dienām, bet Līdzēji var vienoties par citu termiņu defektu akta sastādīšanai. Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.

7.5. Defektu akts tiek sastādīts 5 (piecu) darba dienu laikā. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu Izpildītājam tiek paziņots rakstveidā, norādot Darbos konstatētos defektus un/vai trūkumus, to novēršanas termiņu, vietu un laiku, kad defektu akts ir ticis sastādīts .

7.6. Ja Izpildītājs nenovērš defektu aktā norādītos defektus Pasūtītāja noteiktajā laikā un/vai atsakās tos novērst, Pasūtītājam ir tiesības nolīgt citu darba veicēju defektu novēršanai, un Izpildītājam ir pienākums atlīdzināt Pasūtītājam defektu novēršanu saistītās izmaksas. Pasūtītājam jāinformē Izpildītājs par lēmumu veikt defektu novēršanu, nolīdzot citu darba veicēju. Šajā punktā noteiktā cita darba veicēja nolīgšana nepārtrauc vai kā citādi neietekmē Līguma 7.1.punktā un 7.2.punktā noteiktās Garantijas spēkā esamību, un Izpildītājam Garantijas laikā saglabājas pienākums nodrošināt visu defektu novēršanu par saviem līdzekļiem. 

8. Apdrošināšana
8.1. Izpildītājs apņemas pirms Darbu uzsākšanas, iesniegt Pasūtītājam dokumentus, kas apliecina šādas apdrošināšanas:  

8.1.1. atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” Atbildīgā Darbu vadītāja būvspeciālista profesionālās civiltiesiskās atbildības apdrošināšanu, sākot no Darbu uzsākšanas līdz Darbu garantijas laika beigām; 

8.1.2. atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” būvdarbu veicēja civiltiesiskās atbildības obligāto apdrošināšanu, sākot no Darbu uzsākšanas līdz Darbu garantijas laika beigām. 

8.2. Gadījumā, ja Izpildītāja darbības vai bezdarbības rezultātā, veicot Līgumā noteiktos Darbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai un zaudējumu apmērs pārsniedz civiltiesiskās apdrošināšanas robežas, tad visus un jebkādus zaudējumus un kompensācijas, kuras nesedz apdrošināšana, apmaksā Būvuzņēmējs no saviem līdzekļiem.

8.3. Izpildītājam līdz Darbu uzsākšanai un jāiesniedz apdrošināšanas polišu kopijas kopā ar polises apmaksas apstiprinošiem dokumentiem Pasūtītājam glabāšanā līdz ar Līguma parakstīšanu.

9. Darbu nodošanas un pieņemšanas kārtība
9.1. Darbi tiek uzskatīti par izpildītiem ar brīdi, kad Olaines novada pašvaldības būvvalde ir izsniegusi aktu par ēkas/telpas nodošanu ekspluatācijā un Līdzēji par to izpildi ir sastādījuši un abpusēji bez atrunām parakstījuši aktu un izpildi apliecinošos dokumentus.

9.2. Darbu nodošanas – pieņemšanas aktu sagatavo Izpildītājs un iesniedz Pasūtītājam. Pasūtītājs 10 (desmit) darbdienu laikā no akta saņemšanas brīža paraksta aktu vai arī iesniedz Izpildītājam motivētu atteikumu. 

9.3. Darbu nodošanas – pieņemšanas akts netiek parakstīts, ja tajā minētie Darbi neatbilst faktiski izpildītajam apjomam, Līguma un/vai Līguma pielikumu prasībām vai Darbi izpildīti neapmierinātā kvalitātē.

9.4. Ja Darbu pieņemšanas laikā komisija konstatē trūkumus, izpildīto Darbu neapmierināto kvalitāti vai nepabeigtus Darbus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto darbu izpildi, un pēc tam tiek veikta atkārtota Darbu pieņemšana. 

9.5. Darbu nodošanas – pieņemšanas akta parakstīšana neatbrīvo Izpildītāju no atbildības par Darbu defektiem, kuri atklājas pēc Darbu pieņemšanas garantijas laikā.

9.6. Dokumenti, kurus Izpildītājs izstrādā vai iesniedz Pasūtītājam, tiek iesniegti Latvijas valsts valodā pirms Darbu nodošanas – pieņemšanas akta abpusējas parakstīšanas, un šo dokumentu iesniegšana ir obligāts priekšnosacījums Darbu nodošanas – pieņemšanas akta abpusējai parakstīšanai.

10. Maksājumu izdarīšanas kārtība
10.1. Pasūtītājs samaksu Izpildītājam veic, pārskaitot naudu uz Līgumā norādīto Izpildītāja norēķinu bankas kontu šādā kārtībā:

10.1.1. Pasūtītājs 20 (divdesmit) darbdienu laikā samaksā Izpildītājam avansa maksājumu ___% (_____) apmērā no Līguma summas (turpmāk – Avansa maksājums). Avansa summa tiek ieskaitīta apmaksā par izpildītajiem Darbiem - avanss tiek dzēsts, proporcionāli atvelkot avansa summu no katra maksājuma par izpildītiem Darbiem. 
10.1.2. Pasūtītājs var veikt starpmaksājumus par kārtējā kalendāra mēnesī paveiktajiem Darbiem pēc Formas Nr.2 saņemšanas un saskaņošanas ar Pasūtītāju 10 (desmit) darbdienu laikā pēc Formas Nr.2 parakstīšanas un attiecīga rēķina saņemšanas;

10.1.3. atlikušo maksājumu, Pasūtītājs veic 20 (divdesmit) darbdienu laikā pēc Darbu izpilddokumentācijas saņemšanas, Darbu nodošanas – pieņemšanas akta abpusējas parakstīšanas un attiecīga rēķina saņemšanas no Izpildītāja.

10.2. Līdzēji vienojas, ka visi e-rēķini tiks sagatavoti strukturētā elektroniskā formātā, kas ļauj tos apstrādāt grāmatvedības sistēmās automātiski un elektroniski (e-rēķins ir elektronisks dokuments, kas izveidots atbilstoši Eiropas Savienības standartam LVS EN 16931-1:2017). E-rēķinu apmaiņas organizēšana tiks veikta, izmantojot oficiālo e-adresi.

11. Līguma grozīšana
11.1. Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. 
11.2. Būtiski Līguma grozījumi pieļaujami, ja: 
11.2.1. Gadījumā, ja Darbu izpildes gaitā, no Izpildītāja neatkarīgu apstākļu dēļ, atklājas neparedzami darbi, kas nepieciešami Darbu atbilstošai izpildei, Izpildītājs informē par to Pasūtītāju. Izpildītājs 5 (piecu) darba dienu laikā veic nepieciešamo papildus darbu izmaksu aprēķinu saskaņā ar Līguma izcenojumiem un iesniedz Pasūtītājam;

11.2.2. Ja atklātie neparedzētie (papildus darbi) pārsniedz norādīto Finanšu piedāvājumā un Līguma 3.1.punktā noteikto Līguma summu, bet šie darbi nepieciešami Objekta nodošanai ekspluatācijā, tad vienošanās par papildu darbiem tiek noslēgta, Publisko iepirkumu likumā noteiktajā kārtībā. Papildus darbu novērtējumam tiks izmantoti Finanšu piedāvājumā norādītie vienību izcenojumi, bet, ja tādi tur nebūs noteikti, Līdzēji atsevišķi vienosies par minēto darbu vienību izcenojumiem, pēc Izpildītāja sniegtās kalkulācijas un līdzīga rakstura darbu cenām (atbilstoši esošai tirgus situācijai). Pasūtītājs izvērtē attiecīgās pozīcijas atbilstību kalkulācijai un esošai tirgus situācijai. Par tirgus cenām vienojas abi Līdzēji, ja nepieciešams pieaicinot Latvijas Būvinženieru savienības norīkotu ekspertu;
11.2.3. Darbu apjomi var tikt samazināti, ja Darbu gaitā Pasūtītājs konstatē, ka Finanšu piedāvājumā norādītajā apjomā tos veikt nav nepieciešams. Šajos gadījumos norēķini par izpildītajiem Darbiem notiek pēc faktiski noteiktās izpildes, nemainot Izpildītāja piedāvātās vienību cenas Darbiem, materiāliem, mehānismiem, kā arī piedāvātās laika normas un pieskaitāmās izmaksas. Ieekonomētie līdzekļi Darbu apjoma samazinājuma dēļ tiek noteikti kā Pasūtītāja rezerve un var tikt izmantoti Papildus Darbu veikšanai pēc Pasūtītāja norādījumiem. Ja Pasūtītāja rezerve netiek pilnībā izmantota līdz Darbu izpildes beigām, tad pirms Darbu pieņemšanas-nodošanas akta abpusējas parakstīšanas un pēdējā rēķina izrakstīšanas neizmantotie līdzekļi tiek izslēgti no Līguma summas. Rezerve var tikt izmantota materiālu aizvietošanai saskaņā ar Tehniskās specifikācijas 5.5.punktu un neparedzēto darbu (Līguma 11.2.2. un 11.2.3.p.) veikšanai;

11.2.4. Ražotājs izbeidz Finanšu piedāvājumā norādīto preču, materiālu vai iekārtu ražošanu, par ko Izpildītājs ir iesniedzis attiecīgu apliecinājumu un, ja Izpildītājs ir iesniedzis pamatojumu par Finanšu piedāvājumā paredzēto preču, materiālu vai iekārtu un nomaiņai piedāvāto preču, materiālu vai iekārtu tehniskajiem un funkcionālajiem parametriem un to izcenojumiem, kas pamato preču vai iekārtu līdzvērtību, kā arī saskaņojis to ar Pasūtītāju;

11.2.5. Izplatītājs vai ražotājs nespēj pietiekamā daudzumā nodrošināt Finanšu piedāvājumā norādīto preču, materiālu vai iekārtu piegādi, ko Izpildītājs līdz Līguma noslēgšanai nevarēja paredzēt, par ko Izpildītājs ir iesniedzis attiecīgu izplatītāja vai ražotāja apliecinājumu, un ja Izpildītājs ir iesniedzis pamatojumu par Finanšu piedāvājumā paredzēto preču, materiālu vai iekārtu un nomaiņai piedāvāto preču vai iekārtu tehniskajiem un funkcionālajiem parametriem un to izcenojumiem, kas pamato preču vai iekārtu līdzvērtību, kā arī saskaņojis to ar Pasūtītāju;

11.2.6. Ražotājs īslaicīgi apturējis Finanšu piedāvājumā norādīto preču, materiālu vai iekārtu ražošanu saistībā ar detaļu pieejamību, par ko Izpildītājs līdz Līguma noslēgšanai nevarēja paredzēt, par ko Izpildītājs ir iesniedzis attiecīgu izplatītāja vai ražotāja apliecinājumu un saskaņojis Līguma termiņa pagarinājumu ar Pasūtītāju.

11.2.7. Ja iestājas Darbu izpildei nepiemēroti meteoroloģiskie laika apstākļi, Izpildītājam ir tiesības lūgt Pasūtītājam Darbu pabeigšanas termiņa pagarinājumu, kas, Pusēm rakstveidā vienojoties, tiek pagarināts par attiecīgo dienu skaitu, kurās nebija iespējams veikt Darbus meteoroloģisko laika apstākļu dēļ.

11.3. Par papildu darbiem un līdz ar to par pamatojumu Līguma summas palielināšanai no Izpildītāja puses nevar tikt uzskatītas jebkādas atsauces uz tā nepilnīgi veiktiem aprēķiniem Finanšu piedāvājumā, uz kļūdainām materiālu apjomu aprēķiniem specifikācijās un tāmēs, uz Finanšu piedāvājumā neietvertiem elementiem un darbu detaļām, kuras izriet no elementu montāžas tehnoloģijām un ar to izpildi saistītajiem pasākumiem.

11.4. Darbu izmaiņu katru šādu grozījumu rezultātā summa bez pievienotās vērtības nodokļa nedrīkst pārsniegt no sākotnējās Līguma summas:
11.4.1. 50% (piecdesmit procenti) Publisko iepirkumu likuma 61.panta trešās daļas 2. punktā minētajos gadījumos;
11.4.2. 50% (piecdesmit procenti) Publisko iepirkumu likuma 61.panta trešās daļas 3. punktā minētajos gadījumos;

11.5. Darbu izmaiņu kopējā summa bez pievienotās vērtības nodokļa nedrīkst pārsniegt 15% (piecpadsmit procenti) no sākotnējās Līguma summas pārējos gadījumos, kad veikti secīgi Līguma grozījumi, neņemot vērā to grozījumu vērtību, kuri izdarīti saskaņā ar 11.4.punktu. 

11.6. Līguma grozījumi un papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. 

12. Līgumsods
12.1. Ja Izpildītāja vainas dēļ Darbi nav nodoti Līgumā noteiktajā termiņā, Izpildītājs maksā Pasūtītājam par katru nokavēto dienu līgumsodu 0,1% (vienas desmitdaļas procenta) apmērā no kopējās Līguma summas, bet ne vairāk kā 10% (desmit procenti) no tās. 
12.2. Pasūtītājam ir tiesības prasīt un Izpildītājam ir pienākums maksāt līgumsodu par būvgružus nenovietošanu speciālos konteineros, ja tas konstatēts ar Pasūtītāja sastādītu aktu, EUR 75,00 apmērā par katru gadījumu.
12.3. Izbeidzot Līguma darbību pēc viena Līdzēja iniciatīvas, kas nav saistīta ar otra Līdzēja līgumsaistību neizpildi vai nepienācīgu izpildi (neattiecas uz Līguma 14.5.punktu), Līdzējs, kurš izbeidz Līguma darbību, maksā otram līgumsodu 20% (divdesmit procentu) apmērā no līgumcenas. 
12.4. Ja Pasūtītājs neizdara maksājumus Līguma 10.punktā termiņos, Pasūtītājs maksā Būvuzņēmējam par katru nokavēto dienu līgumsodu 0,1% (vienas desmitdaļas procenta) apmērā no nokavētā maksājuma summas, bet ne vairāk kā 10% (desmit procenti) no tās. 
12.5. ja Līguma izpildē tiks ietvertas Krievijas vai Baltkrievijas izcelsmes preces vai pakalpojumi, vai ja Izpildītājs neiesniegs preču izcelsmes dokumentus, kurus Pasūtītājs pieprasījis, vai arī iesniegs nepatiesu informāciju, Pasūtītājam ir tiesības prasīt un Izpildītājam ir pienākums maksāt līgumsodu 0,1% (vienas desmitdaļas procenta) apmērā no kopējās Līguma summas, bet ne vairāk kā 10% (desmit procenti) no tās.
12.6. Līgumsodu nomaksa neatbrīvo Līgumslēdzējus no turpmākās līgumsaistību izpildes un zaudējumu atlīdzināšanas, kas radusies līgumsoda maksātāja dēļ. 
13. Līguma izbeigšana
13.1. Līgums var tikt izbeigts tikai šajā Līgumā noteiktajā kārtībā vai Līdzējiem savstarpēji vienojoties.
13.2. Pasūtītājam ir tiesības vienpusēji izbeigt Līgumu, ja Izpildītājs pēc Pasūtītāja pretenzijas saņemšanas nav novērsis izdarīto pārkāpumu ikvienā no šādiem gadījumiem: 
13.2.1. Izpildītājs Līgumā noteiktajā termiņā nav uzsācis un vispār neveic Darbu bez attaisnojoša iemesla;
13.2.2. Izpildītājs bez attaisnojoša iemesla neievēro un kavē Līgumā un to pielikumos noteikto Darbu izpildes termiņu, tai skaitā pa posmiem, kā rezultātā Pasūtītājs pamatoti secina, ka Darbs netiks pabeigts un nodots Pasūtītājam Līgumā noteiktajā termiņā;

13.2.3. Izpildītājs neievēro un pārkāpj Līgumā, tā pielikumos un Latvijas Republikas normatīvajos aktos kādas no noteiktajām prasībām Darbu izpildei, tai skaitā pa posmiem;

13.2.4. Izpildītājs noslēdzis līgumu ar apakšuzņēmēju par visu darbu izpildi vai nodevis savu saistību izpildi trešajām personām bez Pasūtītāja rakstiskas piekrišanas;

13.2.5. Izpildītājs pieļauj, ka Darbs tiek veikts bez Izpildītāja un/vai Darbu izpildē iesaistīto būvspeciālistu spēkā esošiem sertifikātiem, kas atbilstoši Latvijas Republikas normatīvajiem aktiem ir nepieciešami Darba veikšanai. 

13.3. Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Izpildītājam, ikvienā no šādiem gadījumiem: 

13.3.1. ir pieņemts lēmums par Izpildītāja darbības izbeigšanu, likvidāciju vai ir pasludināts Izpildītāja maksātnespējas process;

13.3.2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

13.4. Pasūtītājs, 10 (desmit) darba dienas pirms Līguma izbeigšanas, rakstiskā veidā iesniedz Izpildītājam pretenziju par saistību neizpildi un brīdina par Līguma vienpusēju izbeigšanu, ja Izpildītājs 10 (desmit) darba dienu laikā pēc pretenzijas saņemšanas dienas nenovērsīs savu saistību izpildi.

13.5. Ja Izpildītājs nenovērš savu saistību neizpildi Līguma 13.4.punktā noteiktajā termiņā, tad Līgums tiek uzskatīts par izbeigtu nākamajā darba dienā pēc Līguma 13.4.punktā noteiktā termiņa saistību neizpildes novēršanai. 

13.6. Izpildītājs nākamajā darba dienā pēc Līguma izbeigšanas:

13.6.1. nekavējoties sakārto un atstāj Objektu – atbrīvo no Izpildītāja radītiem atkritumiem, personāla, apakšuzņēmējiem, darba rīkiem;

13.6.2. Pasūtītāja noteiktā pulksteņa laikā ierodas Objektā, lai ar Pasūtītāju noteiktu un uzskaitītu Objektā izpildītos Darbus, un ne vēlāk kā 3 (trīs) darba dienu laikā sagatavo un iesniedz Pasūtītājam Aktu par faktiski izpildītiem darbiem, kam pievienojama faktiski izpildīto Darbu dokumentācija. 

13.7. Līguma 13.6.2.punktā noteikto dokumentāciju Pasūtītājs izskata 3 (trīs) darba dienu laikā:

13.7.1. ja Pasūtītājam nav iebildumu par saņemto dokumentāciju un izpildītie darbi ir turpmāk izmantojami, Pasūtītājs paraksta Aktu par faktiski izpildītajiem darbiem.

13.7.2. ja Pasūtītājam ir iebildumi par saņemto dokumentāciju un/vai Pasūtītājs nepiekrīt tajā norādītājam, Pasūtītājs rakstiski iesniedz Izpildītājam iebildumus. Izpildītājam pienākums ne vēlāk kā 3 (trīs) darba dienu laikā novērst trūkumus un atkārtoti iesniegt Pasūtītājam Līguma 13.6.2.punktā noteikto dokumentāciju, kuras izskatīšanai tiek piemērota Līguma 13.7.punktā noteiktā kārtība. 

13.8. Pasūtītājs pieņem Darbus un samaksā Izpildītājam par Darbiem tikai tādā apjomā, kādā Darbi ir veikti atbilstoši Latvijas Republikas normatīvo aktu, Līguma un tā pielikumu prasībām un ir turpmāk izmantojami. Pasūtītājam nav pienākums pieņemt un maksāt Izpildītājam par Izpildītāja veikto Darbu, kas nav izpildīts atbilstoši Latvijas Republikas normatīvo aktu, Līguma, un tā pielikumu prasībām un nav turpmāk izmantojami. 

13.9. Ja Izpildītājs bez brīdinājuma un/vai pamatojuma neiesniedz dokumentāciju atbilstoši Līguma 13.6.2.punktā noteiktajam, tad tas nozīmē, ka Izpildītājs ir piekritis, ka Pasūtītājs ir tiesīgs noteikt un uzskaitīt izpildītos Darbus vienpusēji, un 3 (trīs) darba dienu laikā vienpusēji sastādīt Līguma 13.6.2.punktā noteikto dokumentāciju, kas ir pilnībā saistoša Izpildītājam bezierunu kārtībā. 

13.10. Ja Līgums tiek izbeigts Līguma 13.2.punktā noteikto gadījumu dēļ, tad Pasūtītājam ir tiesības saņemt un Izpildītājam ir pienākums samaksāt Pasūtītājam līgumsodu par Līgumā noteikto saistību pārkāpumu 20% apmērā no Līguma summas. Pasūtītājam ir tiesības piemēroto līgumsodu ieturēt no naudas summām, kas Izpildītājam pienākas par Izpildītāja faktiski izpildīto Darbu, ko Pasūtītājs ir pieņēmis Līgumā noteiktajā kārtībā. Līgumsoda samaksa neatbrīvo Izpildītāju zaudējumu atlīdzināšanas pienākuma

13.11. Gadījumā, ja Pasūtītājs bez pamatota iemesla nokavē maksājumu veikšanas termiņu par 20 (divdesmit) darba dienām vai citādi traucē vai neļauj Izpildītājam veikt savas līgumsaistības, Izpildītājam ir tiesības vienpusēji izbeigt Līgumu, ja Pasūtītājs 5 (piecu) darba dienu laikā pēc Izpildītāja pretenzijas saņemšanas neveic nokavēto maksājumu.

13.12. Ja Izpildītājs izmanto Līguma 13.11.punktā noteiktās tiesības izbeigt vienpusēji Līgumu, tad piemērojama Līguma 13.6., 13.7. un 13.8.punktā noteiktā kārtība.

13.13. Ja Līgums tiek izbeigts Līguma 13.11.punktā noteiktā gadījuma dēļ, tad Izpildītājam ir tiesības saņemt no Pasūtītāju līgumsodu par Līgumā noteikto saistību pārkāpumu 20% apmērā no Līguma summas.
14. Force Majeure
14.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies Force Majeure rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. 
14.2. Force Majeure nozīmē nekontrolējamu notikumu, kas padara neiespējamu Līgumā noteikto saistību izpildi un ko attiecīgais Līdzējs nevar iespaidot un kas nav saistīts ar tā kvalifikāciju, vainu vai nolaidību, tas ir: stihiskas nelaimes, avārijas, katastrofa, epidēmija, pandēmijas, karantīnas ierobežojumi, kara darbība, streiks, iekšējie nemieri, blokāde, varas un pārvaldes institūciju rīcība, Latvijas Republikas valsts vai iestāžu izdotu vai Latvijas Republikai saistošu normatīvu aktu spēkā stāšanās, izņemot, ja šie normatīvie akti ir kā sekas kāda Līdzēja vainojamai darbībai vai bezdarbībai.
14.3. Līdzējam, kas atsaucas Force Majeure, 3 (trīs) darba dienu laikā no apstākļu iestāšanās, par to rakstveidā jāziņo otram Līdzējam. Paziņojumā jāraksturo Force Majeure apstākļu iestāšanās un to ietekme uz saistību izpildi, jānorāda, kādā termiņā ir iespējama un paredzama Līgumā paredzēto saistību izpilde, un, pēc pieprasījuma, šādam paziņojumam ir jāpievieno kompetentās iestādes izdota izziņa, kas satur Force Majeure darbības apstiprinājumu un to raksturojumu. Nesavlaicīga paziņojuma iesniegšana Līdzējam liedz tiesības atsaukties uz Force Majeure apstākļiem.
14.4. Ja Force Majeure nepārtraukti turpinās ilgāk nekā četrus mēnešus vai Force Majeure ietekmes izbeigšanās nav paredzama, Līdzējiem ir tiesības rakstiski paziņot otram Līdzējam par vienpusēju Līguma izbeigšanu.
15. Apakšuzņēmēji un personāls

15.1. Izpildītājs, ar Līguma parakstīšanu, iesniedz Pasūtītājam būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā 
Izpildītājam jāpaziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
15.2. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62.panta regulējumam.

15.3. Pasūtītājs nepiekrīt iepirkuma piedāvājumā norādītā personāla (speciālista) un apakšuzņēmēja nomaiņai, ja pastāv kāds no šādiem nosacījumiem:

15.3.1. piedāvātais personāls (speciālists) un/vai apakšuzņēmējs neatbilst iepirkuma procedūras dokumentos personāla un/vai apakšuzņēmējiem izvirzītajām prasībām;

15.3.2. tiek nomainīts Izpildītāja personāls, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis vai apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

15.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

15.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

15.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

15.4.1. Izpildītājs drīkst veikt apakšuzņēmēju nomaiņu, uz ko neattiecas Līguma 15.3. punkta noteikumi, kā arī apakšuzņēmēju vēlāku iesaistīšanu Līguma izpildē, ja Izpildītājs par to rakstveidā paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas 15.3.3. punkta nosacījumi, ko pārbauda Pasūtītājs. Pārbaudot jaunā apakšuzņēmēja atbilstību, Pasūtītājs pārbaudi veic tajā datumā, kad lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

15.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 15.3.punkta noteikumiem.

16. Noslēguma noteikumi

16.1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
16.2. Līgums stājas spēkā ar tā abpusējas parakstīšanas brīdi un darbojas līdz Līdzēju savstarpējo saistību pilnīgai izpildei, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji. Līguma izbeigšana vai Līguma termiņa iztecējums neatbrīvo Līdzējus no tādu saistību izpildes, kuru izpildes pienākums saglabājās arī pēc Līguma izbeigšanas un Līguma termiņa beigām.

16.3. Pasūtītāja kontaktpersona Līgumā noteikto saistību izpildes jautājumos: ________________, tālruņa numurs: +371 ________________, e-pasts: ________________. 

16.4. Izpildītāja kontaktpersona Līgumā noteikto saistību izpildes jautājumos: ________________, tālruņa numurs: +371 ________________, e-pasts: ________________.

16.5. Visai oficiālajai Līdzēju korespondencei, ko Līdzēji sūta viens otram saskaņā ar Līgumu, ir jābūt rakstiskai un ir jābūt nodotai personīgi vai nosūtītai uz Līguma 16.punktā norādītajām adresēm. Korespondence tiek uzskatīta par saņemtu dienā, kad tā ir nodota personīgi, 4. (ceturtajā) dienā pēc ierakstītas vēstules nodošanas pastā, nākamajā darba dienā pēc e-pasta nosūtīšanas. Ja uz saņemto korespondenci ir jāsniedz vai uz to tiek prasīta atbilde, tad tā ir jāsniedz ne vēlāk kā 5 (piecu) darba dienu laikā no tās saņemšanas brīža, izņemot Līgumā noteiktajos gadījumos. Elektroniski nosūtīta korespondencei jābūt noformētai atbilstoši Latvijas Republikas normatīvajiem aktiem par elektronisko dokumentu izstrādāšanas, noformēšanas un aprites kārtību.

16.6. Gadījumā, ja kāds no Līdzējiem maina informāciju savās kontaktpersonas, savu juridisko adresi, pasta adresi vai bankas rekvizītus, tas ne vēlāk kā 5 (piecu) darba dienu laikā rakstiski paziņo par to otram Līdzējam. Līdzējs, kas nepilda šajā punktā noteikto ir atbildīgs par sekām, kas iestājušās otram Līdzējam paļaujoties uz pirmā Līdzēja rekvizītu pareizību.

16.7. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.

16.8. Līgums ir saistošas Līdzēju saistību pārņēmējiem.

16.9. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā. Ja Līdzēji nespēj strīdu atrisināt savstarpēju pārrunu rezultātā, tas tiek atrisināts Latvijas Republikas tiesā Latvijas Republikas normatīvajos aktos noteiktajā kārtībā.

16.10. Līgums noslēgts un parakstīts ar drošu elektronisko parakstu, kas satur laika zīmogu. Katrs Līdzējs glabā pa vienam identiskam Līguma eksemplāram ar vienādu juridisku spēku.

17. Līdzēju rekvizīti un paraksti
� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"��https://www.eis.gov.lv/EIS/Publications/PublicationView.aspx?PublicationId=883�

